runetrust/blame-folketinget-dk huggingface dataset:
Christina Thorholm (RV), 2022-01-20:
Yderligere bliver vi flere ældre med en øget andel af ældre i befolkningen, samtidig med at flere mennesker lever med flere kroniske lidelser, hvilket igen fører til, at flere har brug for kontakt til den praktiserende læge, da disse behandlinger skal ligge i det nære sundhedsvæsen, hvor det bl.a. er vigtigt at fokusere på den forebyggende indsats, så det ikke bliver nødvendigt med en specialiseret behandling.
Pia Adelsteen (DF), 2011-03-17:
Nu har Europa-Parlamentet selv taget initiativ til at gå fra 12 til 11 samlinger eller har i hvert fald samlet to af plenarmøderne, så det kun bliver til én rejse til Strasbourg, men Frankrig har med det samme meddelt, at de så vil trække Europa-Parlamentet for EU-Domstolen, fordi de mener, det er et traktatbrud.
Morten Østergaard (RV), 2011-04-12:
Og derfor sætter vi vores lid til, at der nu endelig kan blive taget hul på de her drøftelser i forhold til selvstændige og i forhold til freelancere, så vi derfor også er blevet klogere, når vi når frem til anden og tredje behandling af det her forslag om udskydelse af revisionsfristen.
Samira Nawa (RV), 2019-12-12:
Men i forhold til det sidste vil jeg sige, at det er sådan, at hvis vi laver en løsning gennem EU, er der jo via den størrelse, man som land har, via det antal borgere, der bor i de enkelte medlemslande, en sikkerhed og nogle objektive kriterier for, hvordan antallet af flygtninge vil blive fordelt.
Jens Vibjerg (V), 2009-05-29:
Danske Handicaporganisationer er meget positive, Det Centrale Handicapråd og Center for Ligebehandling af Handicappede er fortalere for det enstrengede beskæftigelsessystem, Dansk Socialrådgiverforening er tilfreds med beslutningen, foreningen af kommunale social-, sundheds- og arbejdsmarkedschefer i Danmark hilser det velkommen, og Jobrådgivernes Brancheforening konstaterer det med tilfredshed, HK er som udgangspunkt enig i det enstrengede – kommunale endda – beskæftigelsessystem.
Samira Nawa (RV), 2019-12-03:
I Rigsrevisionens rapport fremhæves det, at selv om ventetiden i arbejdsskadesager fortsat er højere, end hvad rimeligt er, så er AES faktisk lykkedes med at nedbringe ventetiden, alt imens at der fra Beskæftigelsesministeriets og AES' side har været et udtalt ønske om at styrke kvaliteten.
Peter Skaarup (DF), 2008-11-21:
Det er meget naturligt, for sagen kom op en af de dage, vi havde mange møder, og der blev opnået den forståelse, at man nu ville lave - det blev vist kaldt en lynlov - en hurtig behandling i Folketinget af en lov, der sørgede for, at vi fik bragt ordnede forhold ind på det her område, at der bliver holdt øje med tuneseren, og at vi fik lavet de her stramninger, som vi står og diskuterer i dag.
Thomas Jensen (S), 2017-03-23:
Her er det væsentligt at understrege, at Finanstilsynet og også Erhvervsstyrelsen er underlagt proportionalitetsprincippet, hvor de først skal indhente oplysninger, inden der aflægges et kontrolbesøg, og hvis der er mistanke om en strafbar overtrædelse af loven, skal sagen overgives til SØIK, som skal foretage en eventuel ransagning efter retsplejelovens regler.
Carina Christensen (KF), 2009-11-24:
Og jeg vil også sige til Enhedslistens ordfører, som jo ikke er en del af medieforligskredsen, at hvis de andre partier tillader det, vil jeg gerne invitere hr. Per Clausen med til mødet, for jeg er sikker på, der kommer mange interessante detaljer frem om, hvordan tingene foregår i de andre lande.
Anne Baastrup (SF), 2003-01-16:
Der er heller ikke taget stilling til i lovforslaget, hvor lang tid der må gå, efter at den grundlæggende videoafhøring har fundet sted, og til en ny videoafhøring af barnet skal kunne finde sted, fordi sigtede ønsker det, fordi sigtede efter sin gennemgang har kunnet påvise, at der var fejl i de oplysninger, barnet kom med.
Ellen Trane Nørby (V), 2015-11-17:
Vi gik indgik aftalen på baggrund af en analyse fra et konsulentbureau, som var blevet udformet under den tidligere regering, som viste, at det var muligt at opnå et provenu på op til 162 mio. kr. årligt fra 2016 ved at fastsætte særskilte takster for tilskud til fjernundervisning.
Pernille Rosenkrantz-Theil (S), 2020-06-24:
Det ansvar skal vi have flyttet over på nogle voksne skuldre i stedet for, og det tror jeg sådan set er en af de største hindringer for, at man går i gang med en erhvervsuddannelse, altså frygten for ikke at få en læreplads, og det er jo også en af hovedårsagerne til, at man falder fra.
Troels Lund Poulsen (V), 2008-05-14:
Derudover har jeg også i januar måned lanceret min plan eller min vision for det, jeg kalder Naturplan Danmark, hvor ideen bl.a. er, at vi skal arbejde mod en større sammenhængende natur, som også skal bidrage til at bevare biodiversiteten, men jo også tager afsæt i en lang række andre ting.
Frank Jensen (S), 2003-10-09:
Det er jo ikke bare socialdemokrater og SF'ere, der mod deres vilje må gennemføre ting derude for at få enderne til at nå sammen. Man kan jo møde masser af Venstrekommunalpolitikere, der synes - for at bruge det udtryk, som Venstres ordfører brugte - at det er træls at være kommunalpolitiker under den nuværende regering; det er rigtig træls, for man er nødt til at gennemføre nedskæringer på områder, både når det drejer sig om uddannelse, når det drejer sig om de psykisk syge, når det drejer sig om sundhedsområdet, og når det drejer sig om ældreområdet.
Aase D. Madsen (DF), 2001-05-10:
Så mon ikke kommunerne skulle holde lidt selvjustits på institutionsområdet? Dansk Folkeparti finder, at forslaget om at samle de gældende bestemmelser om sikkerhed og sundhed for børn i ét regelsæt, således at det bliver mere overskueligt, bør tages op her og nu af ministeren, idet jeg ikke regner med, at det kræver ny lovgivning at gennemføre denne regelsammenskrivning.
Henrik Svane (RV), 1999-02-25:
Til fru Pernille Frahm: Jeg tror på, at hvis man gennemfører dette forslag, så vil det i alt for mange tilfælde kunne give asylansøgere falske forhåbninger om en fast tilknytning til Danmark, fordi de går ind og udfylder en funktion, som en arbejdsgiver X har behov for.
Pernille Vermund (NB), 2021-05-05:
Der har i flere år været efterspørgsel på arbejdskraft, og udlændinge fra ikke mindst de østeuropæiske lande er i samme periode kommet hertil og har formået at træde ind på det danske arbejdsmarked, bidrage positivt til økonomien og forsørge sig selv vel at mærke uden at kunne det danske sprog.
Aage Frandsen (SF), 2003-03-13:
De vedrørte også en masse andre uddannelser, og derfor er det et af de eksempler, hvor jeg synes, at den politiske beslutningsproces ikke i tilstrækkelig grad giver mulighed for, at tankerne kan komme til udfoldelse, fordi det simpelt hen kortsluttede, da der lige pludselig blev lavet et finanslovsforlig.
Lene Espersen (KF), 2010-10-27:
Jeg har meget klart sagt – og det har jeg også bevidnet i dag ved at læse op af citater fra general Petraeus, fra den amerikanske udenrigsminister Hilary Clinton og fra NATO's generalsekretær – at den strategi, man har lagt mod Taleban i Afghanistan med at øge presset militært, også i Helmand og Kandahar, som har været sikre tilflugtssteder for Taleban tidligere, har virket.
Torsten Schack Pedersen (V), 2013-12-04:
Men hvor er det, hvis ikke regeringsgrundlaget er udtømt – som der jo så i hvert fald er en bred opfattelse i SF af at det er – at SF har udfordret regeringsgrundlaget, og hvad er det for få punkter, som ministeren mener fortsat skal diskuteres, og som SF vil udfordre regeringsgrundlaget på fremadrettet?
Peter Skaarup (DD), 2025-03-13:
Med det her beslutningsforslag ønsker forslagsstillerne at pålægge regeringen at leve op til regeringsgrundlaget, nemlig at man inden udgangen af 2024-25 skal afsøge rammerne for Danmarks internationale forpligtelser, og det gælder så særlig i forhold til den europæiske menneskerettighedskonvention og statsborgerretskonventionen.
Thyra Frank (LA), 2012-04-25:
Jeg har tit oplevet, også som sygeplejerske på hospitalet, at der er kommet beboere eller patienter ind, hvis sidste tid, hvis sidste døgn, hvis sidste time er blevet tilbragt et fremmed sted i en klinisk og steril stue med fremmede mennesker omkring sig og med drop i armene og smerter.
Jan E. Jørgensen (V), 2013-05-16:
Med hensyn til forskelsbehandling, altså at der er nogle, som er opstillet f.eks. på en V2-liste eller V3-liste, og hvis en af disse lister ikke bliver valgt til kommunaludvalget, så er det rigtigt, at de pågældende vil skulle ud og samle 50 underskrifter til næste valg.
Henriette Kjær (KF), 2007-04-26:
Men vi kan også se, at der er en tendens til, at visse indvandrergrupper mener, at det er skadeligt for deres små børn, hvis moren er på arbejdsmarkedet, og det er da ærgerligt, fordi vi netop ved, at morens erhvervsdeltagelse betyder en bedre integration for børnene.
Torsten Gejl (ALT), 2016-04-21:
Alt i alt er vi bekymret for, at det her forslag skaber udgifter og unødigt bureaukrati for virksomheder og unødigt bureaukrati for myndighederne, der skal kontrollere proformajobopslag, og for de arbejdssøgende, der skal søge stillingerne, og derfor støtter vi det ikke.
Peder Hvelplund (EL), 2025-12-04:
Jeg synes også, det er rigtig fornuftigt, at man får taget et opbud med sundhedskoncernerne og den måde, som man også fakturerer på, altså at man helt automatisk begynder at fakturere for undersøgelser, som ikke har nogen sundhedsfaglig begrundelse, men som alene handler om at kunne optimere så meget profit til koncernen som muligt.
Britta Schall Holberg (V), 2006-10-24:
Jeg ved, at undervisningsministeren har drøftelser i gang om det her i øjeblikket og har haft et udvalgsarbejde i gang med de berørte parter om det her, altså om, hvordan vi kunne bruge de der mere fleksible muligheder, sådan at vi ikke behøver at have en skoleinspektør til et eller andet for lille antal elever eller sådan noget lignende.
Marlene Harpsøe (DF), 2010-04-09:
Derfor foreslår vi også at hæve strafferammen fra 1 til 2 års fængsel, hvis man overtræder dyreværnslovens § 28, stk. 1, og derudover foreslår vi i Dansk Folkeparti, at man som altovervejende hovedregel fastsætter en ubetinget fængselsstraf på mindst 7 dages fængsel for at begå dyremishandling.
Marianne Jelved (RV), 2011-10-06:
Der har været lovgivet i en stadig strøm med flere og flere indretninger af regelsættene, så man måtte spørge sig selv, om det virkelig er måden at forholde sig til en verden og en virkelighed, der ikke går væk, uanset hvor mange pointsystemer der konstrueres for at måle andre menneskers økonomiske nytteværdi.
Peter Skaarup (DF), 2008-01-16:
Vi kan ikke bare side med armene over kors og se på, at det er utrygt at gå i byen, at det er utrygt for unge mennesker, der gerne vil have en sjov aften og kunne færdes frit i Danmark i de større byer, hvor der er meget natteliv og der er mange mennesker, der gerne vil have det rart og sjovt.
Per Clausen (EL), 2007-05-02:
»Kan ministeren bekræfte, at en række af Folketingets partier har et medansvar for DR’s økonomiske problemer på grund af deres medansvar for beslutningen om udflytningen af DR til Ørestaden, udpegningen af en række medlemmer af DR’s bestyrelse, som har haft det løbende ansvar for de økonomiske beslutninger vedrørende DR’s udflytning til Ørestaden samt indgåelsen af en public service-kontrakt, som er underfinansieret med 80 mio. kr. om året?«
Fie Hækkerup (S), 2023-05-12:
Paragrafferne vil jeg ikke tæske jer igennem, men jeg vil bare sige, at jeg synes, at det er godt, at vi har en lovgivning, der sikrer, at drugging er strafbart, for vi skal ikke finde os i, at nogen gør nattelivet utrygt for andre, og ikke mindst, at særligt unge kvinder skal føle sig utrygge, når de går i byen for at have det, der egentlig skulle være en god og festlig aften.
Kim Mortensen (S), 2006-01-18:
Jeg vil godt have ministeren til at svare på et spørgsmål til: Vil ministeren overveje at tage en snak med kommunalbestyrelsen og med borgerne på Fanø for at finde ud af, hvordan man kan lave en kompensation, der gør, at man stadig væk er i stand til at opretholde et lokalsamfund på Fanø?
Peter Skaarup (DF), 2020-03-26:
Vi risikerer også, at der i forbindelse med de her hjælpepakker er mennesker, der prøver på at udnytte systemet, og derfor synes vi også, det er godt, at justitsministeren med i forslaget har, at vi prøver at sætte en stopper for det med det samme, og der vil Dansk Folkeparti gerne gå langt for at sikre, at det er de rigtige – dem, der får brug for midlerne – der så også får midlerne i den her situation.
Søren Søndergaard (EL), 2026-01-29:
Jeg føler, at det er vigtigt at sige fra starten af, at jeg synes, det er fuldstændig legitimt at diskutere domstolsafgørelser, altså byretsafgørelser, højesteretsafgørelser, Den Europæiske Menneskerettighedsdomstols afgørelser og EU-domme, og at det også er fuldstændig legitimt at være kritisk over for dem.
Poul Nyrup Rasmussen (S), 2000-04-26:
Jeg kan henvise til mine svar på spørgsmål nr. S 1393 og S 1394 stillet af hr. Kristian Thulesen Dahl fra Dansk Folkeparti, jeg kan henvise til spørgsmål nr. S 1395 og S 1396 stillet af hr. Peter Skaarup - jeg tror, det er hr. Peter Skaarup selv fra Dansk Folkeparti, der sidder lige foran mig - og jeg kan henvise til spørgsmål nr. S 1397, S 1398 og S 1399 stillet af fru Eva Kjer Hansen samt spørgsmål nr. S 1400, S 1401 og S 1402 stillet af hr. Jens Hald Madsen - alt sammen vedrørende Østrig.
Peter Christensen (V), 2011-10-26:
Er finansministeren meget uenig, og prøver finansministeren – nu ved jeg, at en finansminister aldrig irettesætter en statsminister – at hjælpe statsministeren lidt i forhold til, at statsministeren måske uforvarende er kommet til at love mere, end statsministeren kunne holde, ved at sige, at der ikke kommer regninger på mere end 5 mia. kr. i den her valgperiode?
Torsten Gejl (ALT), 2020-12-22:
Det kan jeg ikke sige fuldstændig helt præcist, og nogle af de ting, der reducerer CO 2 -udledningen, er jo egentlig fra et råderum, som ikke bliver anvendt i finanslovsaftalen, men som er gået videre over til skatteaftalen, over til bilaftalen, og de aftaler mener vi er for uambitiøse.
Elisabeth Arnold (RV), 1997-11-05:
Jeg vil blot sige, at hvis Det Radikale Venstre er socialister, fordi vi går ind for lejeværdiens bevarelse, er den samlede økonomiske ekspertise her i landet altså også socialister, selv om de muligvis selv privat stemmer på Det Konservative Folkeparti eller måske på et andet borgerligt parti.
Mogens Andreasen (DF), 2000-05-16:
Vel vidende, at forslaget måske lægger en omkostning på de private erhvervsvirksomheder, mener vi alligevel helt sikkert, at der er tale om et virkelig grundlæggende forslag, som man burde støtte her i Folketinget, hvis man vil gøre noget for lønmodtagerne, og det vil vi gerne.
Mogens Lykketoft (S), 2006-12-05:
Jeg er derimod bekendt med, at den nu afgående amerikanske forsvarsminister meget præcist har sanktioneret hårdhændede afhøringsmetoder, hvad der forklarer det fælles mønster for nogle af interneringslejrene i Afghanistan i starten og for Abu Ghraib-fængslet i Irak.
Peter Skaarup (DF), 2014-05-26:
I de svar, vi får fra regeringen, defineres højrisikoankomster som ankomster, hvor man tjekker, hvem der har købt billet, og hvornår de er betalt, og man tjekker også, om der i særlig grad er tale om risiko for illegal indvandring og anden kriminalitet som f.eks. dokumentfalsk og menneskesmugling.
Dennis Flydtkjær (DF), 2021-02-04:
Så jeg vil egentlig prøve at foreslå, at vi afsøger i udvalgsarbejdet, om vi kan få lavet en fælles beretning, hvor vi pålægger regeringen at få indkaldt til de her forhandlinger, eventuelt inden udgangen af februar; det kunne også være marts, det er ikke afgørende for mig, men at vi kommer i gang, synes jeg da er helt afgørende.
Lene Espersen (KF), 2008-04-21:
Jeg vil blot fastholde, at det er vigtigt at få sagt, at sagsbehandlingstiden ikke løser problemet af sig selv, for uanset hvor kort den måtte være, vil det være sådan, at hvis ikke det her lovforslag bliver vedtaget, vil man stadig væk kunne opleve, at offeret kan møde gerningsmanden på gaden.
Frank Aaen (EL), 2010-12-15:
Det vil sige, at vi i 2035 skal have dobbelt så mange biler, som vi har i dag, vi skal have dobbelt så mange computere, som vi har i dag, vi skal have dobbelt så mange fladskærme, som vi har i dag, vi skal have dobbelt så meget af alt muligt til privat forbrug end det, vi har i dag.
Morten Østergaard (RV), 2016-09-06:
Så er jeg da glad for, at jeg ikke tog imod det tilbud, som hr. Kristian Thulesen Dahl gav mig under en afsluttende partilederrunde i valgkampen, hvor han kom gående hen over gulvet og ville give håndslag på, at skattestoppet skulle bestå, når vi nu er enige om, at det ikke har givet tryghed for boligejerne.
Lene Espersen (KF), 2008-03-11:
Det er jo en lang række punkter, der hver især gerne skulle medvirke til både at nedbringe varigheden af de langvarige sigtelser og varetægtsfængslinger og til at speede processen op ved at lave nogle mekanismer, der gør, at alle de aktører, som er en del af en retssag, er med til at sikre, at sagerne fremmes så hurtigt, som det overhovedet er muligt.
Lars Løkke Rasmussen (V), 2008-04-16:
Problemstillingen er imidlertid den, at kommunerne jo altså så også budgetterede med at bruge 1 mia. kr. mere på driftssiden end det, der var aftalt, og det er jo sådan set baggrunden for, at regeringen har sagt, at vi må have lidt mere styr på den sektor.
Tove Videbæk (KRF), 2003-05-06:
Det har i årenes løb været groteske sager, vi har set i medierne, hvor folk ikke har været dækket, hvis skaderne var sket hos militærlæger, privatpraktiserende læger eller andre, og det er helt klart utilfredsstillende, for det kan ikke være rimeligt, at patienter selv skal tjekke, om den læge, som de nu har til hensigt at konsultere, er dækket af en patientforsikring.
Karen J. Klint (S), 2004-11-24:
Vi skal ikke lave nogle beskyttelsesbarrierer omkring Danmark, hvor vi ikke tør stå ved den lille kvote på 500 flygtninge om året, hvoraf antallet af dem, som har det dårligst, måske kun er omkring 20, og hvor vi også sætter nogle barrierer op ikke kun for de 480 flygtningene, men også for de sidste 20 flygtninge, fordi man også dér forlanger nogle forbedringer.
Claus Hjort Frederiksen (V), 2002-02-20:
I regeringsgrundlaget står der, at regeringen vil støtte forskning i arbejdsmiljø, og netop fordi regeringen mener det, kan der svares ganske kort på fru Garsdals spørgsmål: Nej, der kunne ikke i regeringsgrundlaget have stået: »Regeringen vil støtte mindre forskning i arbejdsmiljø.«
Jan E. Jørgensen (V), 2013-11-01:
Og det her giver mulighed for, at man i en konservativ kommune som Greve, hvor promillen i dag er 17,6 og et eller andet, da, hvis man når de 16 promille – hvilket man jo sagtens kunne forestille sig at man nåede inden for en overskuelig fremtid – vil kunne sætte grundskyldspromillen længere ned.
Christian Poll (ALT), 2016-05-19:
Der har også været en forventning til, at Alternativet har kunnet pege på finansiering, og der vil jeg sige, som jeg også har sagt i debatten, at vi jo har nogle bundne opgaver, vi skal løse – vi skal have stoppet tilbagegangen i biodiversiteten og få den vendt til en fremgang, og vi har muligvis som følge af landbrugspakken nogle problemer i forhold til tre EU-direktiver, vi skal overholde.
Torsten Schack Pedersen (V), 2006-11-03:
Men jeg glæder mig selvfølgelig over, at hr. Morten Homann og dermed SF er så opmærksomme på, hvilke konsekvenser skattelovgivningen har i Danmark, og det håber jeg også vil afspejle sig, når SF stiller sine skatteforslag, nemlig at man har den samme opmærksomhed og sikrer, at der ikke er borgere i Danmark, der skal opleve – som de tidligere har været vant til – at de med frygt skal se, hvad der står i avisen hver eneste morgen og tænke på, hvilken fantasifuldhed der har præget politikere med interesse for skat fra Socialdemokratiet, SF og Enhedslisten.
Mads Fuglede (V), 2018-12-07:
Min læsning af mange års amerikansk udenrigspolitik fra 2006 og fremefter var, at man var enige om det, man kaldte pacific pivot, altså at man ville lave en ny Asienstrategi, hvor man søgte i højere grad at engagere Kina, men også lavede en klar forventningsafstemning over for kineserne og inddæmmede dem både økonomisk og militært på en facon, så man viste dem, at de godt kunne blive rigere, men at de ville få svært ved at udfordre den herskende verdensorden.
Elisabeth Arnold (RV), 2001-05-31:
Om det radikale skatteudspil vil jeg sige, at det er et i god tid udsendt skatteoplæg, som skal ligge på bordet, når vi begynder at diskutere, hvad der skal efterfølge pinsepakken, som er fuldt indfaset i år 2002. Derfor vil det selvfølgelig ikke komme på et lovprogram efter sommerferien år 2001.
Pernille Vigsø Bagge (SF), 2011-03-29:
Og alligevel er regeringens bedste bud at nedsætte dette panel bl.a. Vi hører fra fru Karen Jespersen, som læser Venstres ordførers tale, at det er utrolig vigtigt, at valgte parlamentarikere ikke blander sig i barselorloven her til lands.
Simon Kollerup (S), 2020-06-19:
I forhold til grundlaget for den konkrete undersøgelse, og hvad der skal indgå i den, tager jeg dét med som et konstruktivt indspark til en måde at skabe det, som vi i hvert fald deler som sigtelinjen for sådan en undersøgelse, nemlig at skabe det, spørgeren kaldte et solidt fundament at stå på.
Alex Vanopslagh (LA), 2020-06-22:
Jeg skal høre, om det, når man inviterer til en demonstration og i den demonstration laver forskellige regler for hvide og sorte, altså for dem, der er hvide, og for dem, der ikke er hvide, hvor man siger til hvide mennesker, at de skal være bagerst, og hvad ved jeg, allerede inden demonstrationen starter, ikke er udtryk for racisme ifølge Enhedslisten.
Keld Albrechtsen (EL), 2004-11-19:
Vi vil fra Enhedslistens side indgå sammen med de mange andre partier, der under den her debat har tilkendegivet skepsis over for de forskellige bemyndigelsesbestemmelser og over for den indskrænkning af offentlighedens muligheder for gennem f.eks. forbrugerorganisationerne at deltage direkte, som fru Margot Torp også har berørt i debatten.
Kristian Jensen (V), 2002-11-19:
Er det, hr. Toft lægger op til, at man fuldstændig skrotter den rapport og dermed skrotter den politik, som Socialdemokratiet har stået for? Det synes jeg er interessant, for det har Socialdemokratiet ikke tidligere villet indrømme, men det er jo det, hr. Arne Toft hentyder til i dag.
Morten Homann (SF), 2003-01-14:
Det synes jeg selvfølgelig er interessant, og jeg håber, at den konservative ordfører, bare for at skabe en smule klarhed, kan bekræfte, at det jo også er indeholdt i regeringens udspil om skattelettelser, at der på den måde er overensstemmelse mellem regeringens politik og den konservative politik, for det må også være rart som konservativ en gang imellem at kunne præsentere et sådant standpunkt. Så det vil jeg håbe at den konservative ordfører vil komme herop og bekræfte.
Lennart Damsbo-Andersen (S), 2017-03-31:
Så det er egentlig bare fra min side en anerkendelse af, at den proces godt kan foregå, og måske også en besked til hr. Christian Juhl om, at det godt kan være, at der er nogle ministre, der handler langsomt, men netop i den her sag er hr. Christian Juhl faktisk blevet inddraget fuldt i at følge en god arbejdsmiljøsag
Kristian Thulesen Dahl (DF), 2017-05-31:
Hvis vi så tager udgangspunkt i de romaer, der udgør et problem, bl.a. her i hovedstaden, og som Københavns overborgmester nu har bedt Folketinget om at gøre noget ved, hvad mener hr. Pelle Dragsted fra Enhedslisten så at Folketinget skal gøre ved det helt aktuelle problem?
Mette Abildgaard (KF), 2022-10-06:
Jeg kunne godt tænke mig at høre hr. Morten Messerschmidt, om ordføreren har gjort sig nogen tanker om, hvordan vi som samfund sikrer, at vi ikke slipper det ansvar, men at vi holder fast i, at familien er grundstenen, også for vores ældre, lige så vel som vi naturligt føler et ansvar for de yngre generationer.
Johanne Schmidt-Nielsen (EL), 2014-06-10:
Det er også åbenlyst, at det ikke passede, dengang hr. Kristian Thulesen Dahl og hr. Lars Løkke Rasmussen og den nuværende økonomi- og indenrigsminister fortalte os, at det ville være 2.000-4.000, der ville ryge ud af systemet.